Începe vaccinarea copiilor cu vârste cuprinse între 5 și 11 ani.
Pentru copiii cu vârste cuprinse între 5 și 11 ani sunt 220 de centre de vaccinare. România a primit prima tranșă de vaccin pediatric, cu 114.000 doze. În UE, campania de vaccinare la categoria 5-11 ani, a început pe 13 decembrie.
De astăzi, începe vaccinarea copiilor din categoria de vârstă 5-11 ani. Cele 220 de centre pediatrice au fost deschise. Iată cât de pregătit este personalul și câți copii sunt eligibili în această etapă a campaniei.Ei dispun de ace de diferite dimensiuni, atât pentru copiii mai firavi, cât și pentru cei mai corpolenți. Vaccinul nu a ajuns însă în toate centrele, dar va ajunge în prima parte a zilei. Știm deja că România a primit prima tranșă, de 114 mii de doze. Sunt doze de 10 micrograme, adică o treime din doza administrată la adulți. Conform CNCAV, în România sunt cam 1.200.000 de copii cu vârste cuprinse între 5 și 11 ani.Care sunt estimările?Cam 20% dintre copiii eligibili vor fi vaccinați, spune Valeriu Gheorghiță, care se raportează la procentul copiilor vaccinați din categoria de vârstă 12-15 ani. În primele 6 luni, 16% dintre aceștia au primit cel puțin o doză. Dar, rata de vaccinare e scăzută și în rândul adulților. Suntem tot la coada Europei, cu 40% din populația eligibilă, vaccinată.Cum stau alte țări la vaccinarea copiilorPortugalia e în fruntea clasamentului, cu jumătate dintre copii vaccinați. Dar aici și procentul general e foarte ridicat, de peste 90%. Italia are 26% rata de vaccinare, la categoria 5-11 ani, iar SUA, 28%. În Israel, în primele 3 săptămâni s-au vaccinat 9% dintre copiii de 5 până la 11 ani. Mai prost stă Franța, unde, într-o lună, s-au vaccinat 3% din copiii de 5-11 ani.Rata de vaccinare copii 5-11 ani.